cyanic-selkie/wikianc huggingface dataset:
Κυβερνήτης της Νέας Υόρκης
Γραμμή διαδοχής
Αν το αξίωμα του αναπληρωτή κυβερνήτη μείνει κενό, ο πρόεδρος pro tempore της πολιτειακής γερουσίας ασκεί τα καθήκοντα του αναπληρωτή κυβερνήτη μέχρις ότου ο κυβερνήτης μπορεί να πάρει πίσω τα καθήκοντα του αξιώματος, ή την επόμενη εκλογή· ομοίως, αν μείνουν κενά αμφότερα τα αξιώματα, ο προσωρινός πρόεδρος δρα ως κυβερνήτης, με το αξίωμα του αναπληρωτή κυβερνήτη να παραμένει κενό. Αν ο προσωρινός πρόεδρος είναι ανίκανος να εκπληρώσει τα καθήκοντα, ο ομιλητής της βουλής είναι επόμενος στη γραμμή διαδοχής. Ο αναπληρωτής κυβερνήτης εκλέγεται στο ίδιο ψηφοδέλτιο με τον κυβερνήτη, αλλά παίρνει το χρίσμα σε ξεχωριστή διαδικασία.
Κατάλογος Κυβερνητών
Βλέπε: Κατάλογος Κυβερνητών της Νέας Υόρκης
Βασίλης Διαμαντόπουλος
Ο Βασίλης Διαμαντόπουλος (Πειραιάς 15 Νοεμβρίου 1920 – 5 Μαΐου 1999) ήταν Έλληνας ηθοποιός. Υπήρξε ένας από τους ιδρυτές του Νέου Θεάτρου. Ήταν ο πρώτος ηθοποιός που εμφανίστηκε ζωντανά στην ελληνική τηλεόραση, στο μονόπρακτο Αυτός και το παντελόνι του του Ιάκωβου Καμπανέλλη, το 1966. Από τους πιο χαρακτηριστικούς του ρόλους ήταν αυτός του αυστηρού γυμνασιάρχη στην ταινία του Γιάννη Δαλιανίδη Νόμος 4000 και αργότερα, σε σειρές, όπως Εκμέκ παγωτό, στην ιδιωτική τηλεόραση. Είναι ο ιδρυτής της ανωτέρας δραματικής σχολής Ίασμος που υφίσταται μέχρι και σήμερα.
Βιογραφία
Σπούδασε στη Νομική Σχολή Αθηνών και στις Δραματικές Σχολές του Εθνικού Θεάτρου και του Θεάτρου Τέχνης του Κουν. Το 1956 ίδρυσε μαζί με τη Μαρία Αλκαίου το Νέο Θέατρο και το 1993 το Σύγχρονο Θέατρο. Το 1970 επέστρεψε στην Ελλάδα από το Παρίσι και συνεργάστηκε με διάφορους ιδιωτικούς θιάσους, καθώς επίσης και με το Κρατικό Θέατρο Βορείου Ελλάδος. Συμμετείχε σε πολλές κινηματογραφικές και τηλεοπτικές παραγωγές, ενώ παράλληλα δίδαξε στις Δραματικές Σχολές του Εθνικού Θεάτρου και του Θεάτρου Τέχνης. Τα τελευταία χρόνια ήταν διευθυντής εργαστηρίου υποκριτικής τέχνης για νέους ηθοποιούς. Απεβίωσε στην Αθήνα το 1999 από καρδιοαναπνευστική ανακοπή στη Γενική Κλινική Αθηνών, λόγω υποκεφαλικού κατάγματος του αριστερού μηριαίου που υπέστη από πτώση. Η κηδεία του έγινε στο Α΄ Νεκροταφείο Αθηνών.
Προσωπική ζωή
Παντρεύτηκε δύο φορές, πρώτα με την ηθοποιό Μαρία Αλκαίου, με την οποία απέκτησε μία κόρη, και εν συνεχεία με την ηθοποιό Μαρίνα Γεωργίου, με την οποία απέκτησε ένα γιο.
Πολιτικές πεποιθήσεις
Υπήρξε κομμουνιστής σε όλη τη διάρκεια της ζωής του και στρατευμένος με το Κομμουνιστικό Κόμμα Ελλάδας.
Εξωτερικοί σύνδεσμοι
Κατηγορία:Έλληνες κομμουνιστές Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης Κατηγορία:Παραλήπτες του Τάγματος του Γεωργίου Α΄ Κατηγορία:Καθηγητές της Δραματικής Σχολής του Εθνικού Θεάτρου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Απόφοιτοι της Δραματικής Σχολής του Εθνικού Θεάτρου
Πανελλήνιο πρωτάθλημα στίβου ανδρών 1927
Το ΙΘ΄ Πανελλήνιο πρωτάθλημα στίβου ανδρών 1927 διεξήχθη στη Θεσσαλονίκη, στο στάδιο του Γ.Σ. "Ηρακλής", από 17 ως 19 Σεπτεμβρίου, σε συνδυασμό με τη Διεθνή Έκθεση. Έγινε υπό την αιγίδα του ΣΕΓΑΣ και διοργανωτής ήταν ο ΓΣ Ηρακλής. Σημείωσε μεγάλη επιτυχία, αφού για πρώτη φορά μετείχαν σωματεία από πολλές πόλεις της βόρειας Ελλάδας. Πολυνίκης σύλλογος αναδείχθηκε και πάλι ο Εθνικός Γ.Σ. στον οποίο απονεμήθηκε ειδικό έπαθλο που είχε αθλοθετήσει ο διοργανωτής Ηρακλής Θ. Tο πανελλήνιο πρωτάθλημα 1927 ήταν το πρώτο στο οποίο συμπεριλήφθηκαν καθαρά στιβικά αγωνίσματα, αφού δεν περιλάμβανε αγώνες πάλης και άρσης βαρών. Το πανελλήνιο πρωτάθλημα ανώμαλου δρόμου διεξήχθη ξεχωριστά στην Αθήνα. Τέλος, αξίζει να επισημανθεί η διοργάνωση για πρώτη φορά ομαδικών αθλητικών αγώνων σκυταλοδρομιών, ρίψεων και αλμάτων, με ξεχωριστή βαθμολογία φυσικά, στις 14 και 15 Αυγούστου.
Η διοργάνωση
Η πρόταση του ΣΕΓΑΣ να διεξαχθούν οι πανελλήνιοι αθλητικοί αγώνες του 1927 στη Θεσσαλονίκη υιοθετήθηκε ομόφωνα από τα αθλητικά σωματεία-μέλη του ΣΕΓΑΣ της πόλης στις 27 Ιουνίου, σε σύσκεψη που συγκάλεσε ο Λ. Πτέρης στο "Ολύμπιον Μέγαρον". Στην ίδια σύσκεψη αποφασίστηκε η ίδρυση "Τοπικού Αθλητικού Συνδέσμου, δια την πρόοδον του αθλητισμού της Μακεδονίας". Αρχικά, είχε προγραμματιστεί οι αγώνες να ξεκινήσουν στις 10 Σεπτεμβρίου, αλλά αποφασίστηκε να μεταφερθούν μια εβδομάδα αργότερα ώστε η έναρξή τους να αποτελέσει το προέρτιο των εγκαινίων της Β΄ Διεθνούς Εκθέσεως Θεσσαλονίκης που έγιναν στις 18 Σεπτεμβρίου. Η Θεσσαλονίκη είχε την τιμητική της εκείνη τη χρονιά, αφού τον Ιούλιο είχαν γίνει εκεί και οι πανελλήνιοι ναυτικοί αγώνες.
Ως τόπος διεξαγωγής επιλέχτηκε το Στάδιο του Ηρακλή, το οποίο όμως ήταν τελείως ακατάλληλο. Έτσι ο σύλλογος υπεβλήθη σε υπέρογκες δαπάνες για την ανακαίνισή του και γενικότερα για τη διοργάνωση ώστε να ανταποκριθεί στην ευθύνη που επωμίστηκε. Παρ' όλα αυτά είχε τιμές εισιτηρίων "εκτάκτως λαϊκάς, ήτοι: Κερκίδες μπετόν αρμέ μετά μαξιλαρίου δρ. 30, κερκίδες ξύλιναι 15, είσοδος δρ. 10, παιδικά και στρατιωτών 5", όπως διαφήμιζε στον τύπο. Είχαν ληφθεί μέτρα τάξεως ώστε να μην εισέρχονται στο χώρο αγώνων άλλα άτομα πλην των μελών των τεχνικών επιτροπών που έφεραν χρωματιστά επιβραχιόνια, ως εξής: οι αγωνοδίκες λευκά, ο αλυτάρχης Δημητρός Δάλλας καφέ, ο γυμνασίαρχος πορτοκαλί, ο έφορος δρόμων βυσινί, ο έφορος αλμάτων μπουα ντε ροζ, ο έφορος ρίψεων μαβί, ο αφέτης ουρανί, ο γραμματεύς μωβ, ο ταμίας ροζ, οι κριτές δρόμων κόκκινο, οι κριτές ρίψεων πράσινο, οι κριτές αλμάτων κίτρινο, οι επόπτες εισόδου και κερκίδων μπλε και ο κήρυξ μπλε σαξ.
Χρονικό των αγώνων
Οι αγώνες έτυχαν ευρείας δημοσιότητας από τον τοπικό τύπο, ο οποίος υποδέχτηκε με εγκωμιαστικά σχόλια την παρουσία των πανελλήνων αθλητών και χαρακτήριζε τη διοργάνωση ως το "μεγαλύτερον αθλητικόν γεγονός δια την Μακεδονίαν άπασαν". Μάλιστα, διάφοροι τοπικοί φορείς είχαν αθλοθετήσει ειδικά έπαθλα για τους νικητές, π.χ. η εφ. "Μακεδονία" επάργυρο κύπελλο δια τον νικητή των 5.000μ. Έπαθλα για τα διάφορα αγωνίσματα είχαν επίσης αθλοθετήσει: το Εμπορικό Επιμελητήριο (100μ), το Γ΄ Σώμα Στρατού (ακοντισμός και 10.000μ), η εφ. "Ταχυδρόμος" (πένταθλο), εφ. "Προγκρέ" (δισκοβολια), ο ΣΕΓΑΣ (επί κοντώ), η Εταιρία Ζάχου (εμπόδια), ο σύλλογος "Αχιλλεύς" Λονδίνου και η ΧΑΝΘ (4Χ400), το περιοδικό "Αθλητισμός" (μαραθώνιος), το Σώμα Προσκόπων Θεσσαλονίκης (400μ) κ.ά.
Προ της ενάρξεως των αγώνων, με πρωτοβουλία του Γ.Σ. Ηρακλή, τελέστηκε πάνδημο μνημόσυνο στο ναό της Αγ. Σοφίας στη μνήμη των πεσόντων αθλητών στους πολέμους 1912-1922 και κατατέθηκαν στέφανοι στο ειδικά κατασκευασμένο κενοτάφιο. Στο Στάδιο την τελετή εναρξης παρακολούθησαν πέντε χιλιάδες περίπου θεατές, μεταξύ των οποίων οι επίσημες αρχές της πόλης: ο Γεν. Διοικητής Μακεδονίας Καλεύρας, ο διοικητής του Γ΄ Σώματος Στρατού αντιστράτηγος Τσιρογιάννης, ο πλοίαρχος Λούντρας, ο δήμαρχος Θεσσαλονίκης Πατρίκιος κλπ. Η μπάντα της Φρουράς συνόδευε τα σωματεία στην παρέλαση των αθλητών, οι οποίοι προέρχονταν από 18 συλλόγους από: Αθήνα, Πειραιά, Θεσσαλονίκη, Καβάλα, Σέρρες, Ξάνθη, Βόλο, Λέσβο κ.ά. Τον όρκο των αθλητών εκφώνησε ο αθλητής του Ηρακλή Γαλλόπουλος. Εκ μέρους του ΣΕΓΑΣ προσφώνησε τους αθλητές και παράγοντες ο κ. Ρινόπουλος, ενώ την έναρξη των αγώνων κήρυξε ο Γεν. Διοικητής Μακεδονίας. Πολύς κόσμος είχε επίσης συγκεντρωθεί στα εκτός σταδίου υψώματα και παρακολουθούσε τα δρώμενα.
Τη δεύτερη μέρα τους αγώνες παρακολούθησαν 8.000 θεατές. Εκτός από τα αθλητικά δρώμενα τη 2η ημέρα ο "Λόχος Αθλητών" του Γ΄ Σώματος παρουσίασε γυμναστικές ασκήσεις, με συντονιστή το λοχαγό Κοκουδέα. Τέλος, την τρίτη ημέρα μετά τη λήξη των αγώνων η Εταιρία της Ελεύθερης Ζώνης παρέθεσε γεύμα στους αθλητές στο "Μεντιτεράνεον".
Μετέχοντες σύλλογοι
1. ΑΕΚ Αθηνών 2. ΑΕΚ Θεσσαλονίκης 3. Αισχύλος Καβάλας 4. Γ.Σ. Ακόαχ Θεσσαλονίκης 5. ΜΓΣ Αναγέννηση Σερρών 6. Άρης Θεσσαλονίκης 7. Γ.Σ. Βόλου 8. Σχολή Δοκίμων 9. Εθνικός Γ.Σ.
10. Εργατικός Αστήρ Θεσσαλονίκης 11. Ηρακλής Θεσσαλονίκης 12. Ολυμπιακός Σ.Φ.Π. 13. Ορφέας Ξάνθης 14. Παλλεσβιακός 15. Πανελλήνιος Γ.Σ. 16. Πανιώνιος Γ.Σ. 17. Πειραϊκός Σύνδεσμος 18. Φίλιπποι Καβάλας
Κατάταξη
* Βαθμολογήθηκαν οι τρεις πρώτοι σε κάθε αγώνισμα με 3-2-1 βαθμούς αντίστοιχα.
Οι ομαδικοί αγώνες
Την Κυριακή και Δευτέρα, 14 και 15 Αυγούστου, με πρωτοβουλία των "αρχαίων σωματείων" Πανελληνίου και Πανιωνίου, διοργανώθηκαν για πρώτη φορά ομαδικοί αθλητικοί αγώνες σκυταλοδρομιών, ρίψεων και αλμάτων, παράλληλα με τους Β΄ Γυναικείους αγώνες του Πανιωνίου, του μοναδικού συλλόγου που είχε γυναικείο αθλητικό τμήμα. Οι αγώνες έγιναν στο Παναθηναϊκό Στάδιο και το πρόγραμμα περιλάμβανε έντεκα αγωνίσματα: έξι σκυταλοδρομίες και ομαδικούς αγώνες μήκους, ύψους, σφαιροβολίας, δισκοβολίας και ακοντισμού. Στα ομαδικά αγωνίσματα αλμάτων και ρίψεων κάθε ομάδα μετείχε με 4 αθλητές σε κάθε αγώνισμα. Για την ανάδειξη της νικήτριας στις ρίψεις υπολογιζόταν το άθροισμα των καλυτέρων επιδόσεων των 4 αθλητών κάθε ομάδας, ενώ στα άλματα ο μέσος όρος των τεσσάρων καλυτέρων επιδόσεων. Στους αγώνες είχαν δηλώσει συμμετοχή εννέα σύλλογοι, εκ των οποίων τρεις επαρχιακοί, αλλά δύο από αυτούς (Παναχαϊκή και Ηρακλής Θεσσαλονίκης) δεν κατάφεραν να προσέλθουν λόγω ανωτέρας βίας. Με την ευκαιρία των αγώνων τυπώθηκε "καλλιτεχνικόν πρόγραμμα το σχέδιον του οποίου εκπόνησεν ο Ι. Φερμάνογλου... απλούστατον αλλά κομψόν και πρωτότυπον που αποτελεί ένα νεωτερισμόν. Περιλαμβάνει όλα τα αγωνίσματα ως και όλα τα ονόματα των αθλητών, οι οποίοι λαμβάνουν μέρος, πωλείται δε αντί μίας μόνο δραχμής."
Στη διοργάνωση δόθηκε αρκετή επισημότητα αλλά η προσέλευση θεατών δεν ήταν μεγάλη, διότι "η πανήγυρις της Τήνου παρέσυρε προς την Μεγαλόχαρην άνω των 90.000 προσκυνητών, η δε σύμπτωσις της διημέρου αργίας εκατοντάδας άλλας χιλιάδας κόσμου προς τας εξοχάς και τας νήσους". Στους αγώνες σημειώθηκε ένα πανελλήνιο ρεκόρ στη σκυταλοδρομία 4Χ200μ από τους δρομείς των Φιλίππων Καβάλας, οι ομάδες σκυταλοδρομίας των οποίων αποτέλεσαν την ευχάριστη έκπληξη των αγώνων. Πολυνίκης σύλλογος αναδείχθηκε ο Εθνικός Γ.Σ. με 6 πρώτες νίκες και 24 β.
Κατάταξη
* Η Αμερικανική σκυταλοδρομία 3χλμ με τρεις αθλητές είχε ιδιόρρυθμο τρόπο διεξαγωγής. Οι αθλητές εναλλάσσονταν σε όποιο σημείο της διαδρομής επιθυμούσαν και μπορούσαν να ξαναμπούν στον αγώνα όσες φορές ήθελαν.
Παραπομπές
Ανδρων Κατηγορία:Στίβος το 1927 Κατηγορία:Διοργανώσεις στίβου στη Θεσσαλονίκη
Ο Παρθενώνας (πίνακας)
Ο Παρθενώνας είναι πίνακας του 1871 του Αμερικανού ζωγράφου Φρέντερικ Έντγουιν Τσερτς. Σήμερα, είναι μέρος της συλλογής του Μητροπολιτικού Μουσείου Τέχνης στη Νέα Υόρκη.
Παραπομπές
Κατηγορία:Έργα ζωγραφικής του Φρέντερικ Έντγουιν Τσερτς
Cry Baby
Cry Baby είναι το πρώτο άλμπουμ της Αμερικανίδας τραγουδίστριας Melanie Martinez.Κυκλοφόρησε στις 14 Αυγούστου, 2015, απ'την δισκογραφική εταιρεία Atlantic Records σε ψηφιακή μορφή, βινύλιο, CD και σε κασέτα.Το άλμπουμ είχε τρία singles, με ένα απ'αυτά να είναι το  Pity Party , το οποίο κυκλοφόρησε στις 2 Ιουνίου, 2015, ενώ το δεύτερο single  Soap , κυκλοφόρησε στις 10 Ιουλίου, 2015 και το τελευταίο single  Sippy Cup , το οποίο κυκλοφόρησε στις 31 Ιουλίου, 2015. Το Cry Baby ακολουθεί την μορφή μιας ιστορίας, δηλαδή πρέπει να ακούσεις σε όλα τα κομμάτια για να καταλάβεις το νόημα. Το άλμπουμ έλαβε θετικές απόψεις από τους κριτικούς. Τον Φεβρουάριο του 2017, βραβεύτηκε με πλατινένιο δίσκο αφού αφού πουλήθηκαν 1 εκατομμύρια αντιγραφές του άλμπουμ συνολικά (ψηφιακά,CD,κασέτες,βινύλια)
Στις 25 Νοεμβρίου, 2016 η Μαρτίνεζ κυκλοφόρησε το EP με τίτλο Cry Baby's Extra Clutter EP. Το EP, κυκλοφόρησε μόνο σε βινύλιο το οποίο αποτελούνταν από τρία έξτρα κομμάτια και το Gingerbread Man το οποίο κυκλοφόρησε τα Χριστούγεννα του 2015 ως δώρο στους φάνς της.
Παραγωγή
H Μαρτίνεζ άρχισε να ηχογραφεί τραγούδια για το πρώτο της άλμπουμ, σύντομα αφού αποκλείστηκε απ 'το τηλεοπτικό σόου  The Voice  .Είχε ένα ολόκληρο ακουστικό άλμπουμ έτοιμο για κυκλοφορήσει, αλλά αποφάσισε να μην το κάνει.Αργότερα τελείωσε το τραγούδι  Dollhouse . Μετά το  Dollhouse  αποφάσισε να αλλάξει τον ήχο για όλα τα τραγούδια της διότι της άρεσε τόσο πολύ. Πέταξε όλα τα απ'το ολοκληρωμένο άλμπουμ και ξεκίνησε να εργάζεται σε καινούργια μουσική.Toν Μάιο του 2014 κυκλοφόρησε το πρώτο της EP το  Dollhouse EP , ανακοινώνοντας εκείνο το καλοκαίρι ότι ήλπιζε να κυκλοφορήσει το άλμπουμ τον Οκτώβριο της ίδιας χρονιάς.Όταν έφτασε ο Οκτώβριος κυκλοφόρησε το βίντεο για το τραγούδι  Carousel  και καθυστέρησε την ημερομηνία έκδοσης του άλμπουμ, λέγοντας ότι ήλπιζε να το εκδοσή την άνοιξη του 2015.Την άνοιξη οι παραγωγοί του άλμπουμ Kinetics & One Love ανακοίνωσαν ότι είχαν τελειώσει με τα φωνητικά για το άλμπουμ της Μαρτίνεζ, και η Μαρτίνεζ ανακοίνωσε ότι το άλμπουμ θα ονομάζεται ' 'Cry Baby'' .H Μαρτίνεζ άρχισε να δίνει στοιχεία για τους τίτλους των τραγουδιών.To πρώτο single ήταν το Pity Party και επιβεβαιώθηκε στις 27 Μαϊού, 2015. To βίντεο ανέβηκε κατά λάθος απ'την ίδια την Μαρτίνεζ στις 29 Μαΐου, Μετά έγραψε στον λογαριασμό της στο Twitter ότι ήταν χαρούμενη και υποσχέθηκε στους φάνς ότι έρχονται κι άλλα πράγματα μέσω του Live Stream στις 1 Ιουνίου, το βίντεο για το τραγούδι κυκλοφόρησε την ίδια μέρα και κατά την διάρκεια του Live Stream ανακοίνωσε ότι το άλμπουμ θα κυκλοφορήσει τον Αύγουστο.Το δεύτερο single  Soap , επιβεβαιώθηκε στα τέλη του Ιουνίου, λίγο πριν κυκλοφορήσει στις 10 Ιουλίου μαζί με το βίντεο κλίπ.
Το εξώφυλλο του άλμπουμ και η ημερομηνία την οποία θα κυκλοφορούσε το άλμπουμ, κυκλοφόρησαν στο ίντερνετ, όμως η ημερομηνία ήταν λανθασμένη.Στις 17 Ιουλίου το εξώφυλλο αποκαλύφθηκε επίσημα και προϊόντα σχετικά με το άλμπουμ ήταν διαθέσιμα για αγορά, στην ιστοσελίδα της Μαρτίνεζ.Πριν της 24 Ιουλίου η λίστα των τραγουδιών βρέθηκε σε μια ιστοσελίδα, μόνο που είχε αντικαταστήσει το Tag You're It με Jump Rope και το Play Date με Half Hearted .H λίστα αποκαλύφθηκε επίσημα στις 24 Ιουλίου.Στις 27 Ιουλίου η Μαρτίνεζ ανέβασε κομματάκια από κάθε τραγούδι (εκτός απ'τα Deluxe τραγούδια) στην σελίδα της στο Instagram.Στις 28 Ιουλίου, η Μαρτίνεζ ανέβασε ένα κομμάτι απ'το επόμενο single  Sippy Cup , και ότι θα κυκλοφορήσει στις 31 Ιουλίου.Το άλμπουμ κυκλοφόρησε στις 14 Αυγούστου.To CD έρχονταν μαζί με ένα βιβλιαράκι αφήγησης την ιστορίας του άλμπουμ.
Θέμα
Το άλμπουμ βασίζεται σε έναν χαρακτήρα που ονομάζεται Cry Baby(εξού και το όνομα το άλμπουμ),ένας χαρακτήρας ο οποίος αντιπροσωπεύει την Μαρτίνεζ όταν ήταν έφηβη διότι ήταν πολύ συναισθηματική.Η Μαρτίνεζ χαρακτηρίζει τον χαρακτήρα ως ένα παιδί το οποίο ζει ενήλικα γεγονότα λέγοντας ότι πολλά απ' τα γεγονότα που συμβαίνουν στην ζωή της  Cry Baby  έχουν γίνει και στην ζωή της Μαρτίνεζ, εκτός απ'το μέρος που την απαγάγουν και μετά σκοτώνει τον απαγωγέα της.Όλα τα τραγούδια στο άλμπουμ έχουν ένα τίτλο που βασίζεται σε πράγματα απ'την παιδική ηλικία, τα οποία κουβαλάν πιο βαθύ νόημα και κουβαλάει προβλήματα κάθε ενήλικου ανθρώπου, το άλμπουμ καταφέρει να μιλάει σε δύο τελείως διαφορετικές ηλικιακές ομάδες.Για παράδειγμα το τραγούδι  Cry Baby  αναφέρεται σε κάποιον που τον πειράζουν οι άλλοι διότι εκφράζει τα συναισθήματα του ελεύθερα, και το τραγούδι  Training Wheels  μιλάει για σχέση στην οποία πρέπει να προχωρήσουν στο επόμενο επίπεδο.
Το βίντεο για το τραγούδι ' 'Mad Hatter  βασίζεται στο πασίγνωστο παιδικό παραμύθι,  Η Αλίκη Στην Χώρα Των Θαυμάτων ''.
Κυκλοφόρηση
αριστερά|μικρογραφία|245x245εσ|Η Μαρτίνεζ σε περιοδεία το 2016
Το άλμπουμ κυκλοφόρησε στις 14 Αυγούστου, 2015 απ'την δισκογραφική Atlantic Records σε ψηφιακή μορφή, CD, Βινύλιο και κασέτα.Το Cry Baby έφτασε στην έκτη θέση στο Billboard 200 και πούλησε 41,000 αντιγραφές του δίσκου μόνο την πρώτη εβδομάδα.
Στις 2 Αυγούστου, 2016 ανακοινώθηκε ότι το άλμπουμ είχε πουλήσει 263,050 αντιγραφές.Στις 24 Φεβρουαρίου, 2017 έλαβε πλατινένιο δίσκο, διότι είχε πουλήσει 1,000,000 αντιγραφές στις ΗΠΑ.Σε γενικές γραμμές το άλμπουμ έλαβε θετικές απόψεις απ'τους κριτικούς.
Singles
Το πρώτο Single ήταν το ' 'Pity Party '' το οποίο κυκλοφόρησε στις 1 Ιουλίου, 2015
Το δεύτερο Single το Soap κυλοφόρησε στις 10 Ιουλίου, 2015
Το τρίτο και τελευταίο Single ήταν το  Sippy Cup  το οποίο κυκλοφόρησε στις 31 Ιουλίου, 2015
Ελίτσα Τοντόροβα
Η Ελίτσα Τοντόροβα (βουλγαρικά: Elitsa Todorova, κυριλλικά: Елица Тодорова, 2 Σεπτεμβρίου 1977) είναι Βουλγάρα παραδοσιακή τραγουδίστρια και επαγγελματίας στα κρουστά.
Η Τοντόροβα δημιούργησε το ντουέτο Ελίτσα & Στόγιαν και εκπροσώπησαν τη Βουλγαρία στον Διαγωνισμό Τραγουδιού της Eurovision 2007 στο Ελσίνκι, τερματίζοντας στην 5η θέση, μια από τις καλύτερες θέσεις της χώρας στο διαγωνισμό μέχρι στιγμής. Εκπροσώπησαν πάλι τη Βουλγαρία στο Διαγωνισμό Τραγουδιού της Eurovision 2013 στο Μάλμε, δίχως να προκριθούν στο τελικό και τερματίζοντας στην 12η θέση στον ημιτελικό.
Πανεπιστήμιο Παρί-Σακλαί
Το Πανεπιστήμιο Παρί-Σακλαί (γαλλικά: Université Paris-Saclay) είναι δημόσιο ερευνητικό πανεπιστήμιο με έδρα το Παρί-Σακλαί της Γαλλίας. Ιδρύθηκε το 2019 ως διάδοχη οντότητα του Πανεπιστημίου Παρί-Συντ. Το 2021 αριθμούσε 48.000 φοιτητές.
Εξωτερικοί σύνδεσμοι
Κατηγορία:Πανεπιστήμια στη Γαλλία
Έφη Παπαθεοδώρου
Η Ευθυμία (Έφη) Παπαθεοδώρου (Σιταράλωνα Τριχωνίδος, 26 Αυγούστου 1938) είναι Ελληνίδα ηθοποιός.
Βιογραφία
Μαθήτρια του Δημήτρη Ροντήρη, έχει συμπρωταγωνιστήσει με την Έλλη Λαμπέτη και αποτέλεσε μέλος της ομάδας που ξεκίνησε το «θέατρο Αμόρε».
Στην τηλεόραση έχει συμμετάσχει μεταξύ άλλων στην παιδική σειρά Του Κουτιού τα Παραμύθια της ΕΡΤ και τη σειρά Δούρειος Ίππος του ΑΝΤ1. Παρόλη τη 40χρονη δραστηριότητά της, σημαντικό σταθμό στην καριέρα της αποτέλεσε η συμμετοχή της στη σειρά Στο Παρά 5, όταν η φίλη της Ειρήνη Κουμαριανού την πρότεινε για το ρόλο της Θεοπούλας.
Το 2005 συμμετείχε στις ελληνοαμερικανικές ταινίες Ένα μπλου τζιν για τέσσερις (The Sisterhood of the Traveling Pants) και Όπα! (Opa!), με την δεύτερη να γυρίζεται στην Πάτμο και άλλα ελληνικά νησιά. Την ίδια χρονιά συμμετείχε στην αγγλική τηλεταινία Η οικογένειά μου και άλλα ζώα (My family and other animals), που γυρίστηκε στην Κέρκυρα και προβλήθηκε από το BBC. Επίσης πρωταγωνίστησε στον 1ο Κύκλο της τηλεοπτικής σειράς Λατρεμένοι μου γείτονες. Το 2015 συμμετείχε στο ριμέικ της ελληνικής ταινίας "Οι γαμπροί της Ευτυχίας".
Πολιτική
Στις εκλογές Σεπτεμβρίου του 2015 ήταν υποψήφια βουλευτής με τον ΣΥΡΙΖΑ στη Β' περιφέρεια Αθηνών.
Παραπομπές
Κατηγορία:Έλληνες κωμικοί Κατηγορία:Έλληνες πολιτευτές Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Le Courrier d'Orient
Με τον τίτλο Le Courrier d'Orient μπορεί να αναφέρονται:
2007
Η παρούσα σελίδα αφορά το έτος 2007 κατά το Γρηγοριανό ημερολόγιο
Το 2007 έχει κηρυχθεί Διεθνές Έτος των Πόλων και Διεθνές Έτος της Ηλιοφυσικής. Στην Ελλάδα, έχει κηρυχθεί έτος Μαρίας Κάλλας και έτος Καζαντζάκη, με αφορμή τη συμπλήρωση 30 και 50 χρόνων αντίστοιχα, από το θάνατο των δύο αυτών προσωπικοτήτων.
Θάνατοι
Αναλυτικότερα οι θάνατοι ανά μήνα:
Θάνατοι το 2007
Σίμων ο Περαΐτης
Ο Σίμων ο  Περαΐτης ήταν δούλος του Ηρώδη του Μεγάλου  που διεκδίκησε το βασιλικό αξίωμα ύστερα από τον θάνατο του Ιουδαίου βασιλιά το 4 π.Χ.
Ο Σίμων ανακηρύσσεται βασιλιάς
Ο Σίμων ανακηρύχτηκε βασιλιάς και φόρεσε βασιλικό διάδημα. Συγκέντρωσε δυνάμεις ενόπλων και άρχισε τις επιδρομές. Σε μία από αυτές τις επιδρομές έκαψε τα βασιλικά ανάκτορα στην Ιεριχώ, ενώ μια άλλη  ομάδα Περαϊτών έκαψε τα βασιλικά ανάκτορα που βρίσκονταν στην πόλη Βηθαραμίν στην Περαία κοντά στον ποταμό Ιορδάνη.
Το τέλος του Σίμωνα
Ο Γράτος  επικεφαλής του ρωμαϊκού  πεζικού  στην περιοχή μαζί με μια μονάδα τοξοτών από την Τραχωνίτιδα και ένα επίλεκτο απόσπασμα στρατιωτών από την Σεβαστή (πρώην Σαμάρεια ) καταδίωξε τον Σίμωνα και τον νίκησε σε μάχη όπου σκοτώθηκαν πολλοί από τους Περαΐτες οπαδούς του.
Ο Σίμων ύστερα από την ήττα του προσπάθησε να διαφύγει ο Γράτος όμως τον πρόφτασε σε ένα στενό φαράγγι και στην μονομαχία που ακολούθησε του έκοψε το κεφάλι.
Πηγές
Κατηγορία:Ιουδαίοι
Bedford TJ
Το Bedford TJ ήταν ένα φορτηγό που παραγόταν από τη Βρετανική εταιρεία Bedford Vehicles από το 1958 μέχρι το 1986. Μετά από αυτήν την περίοδο το TJ συνέχιζε να παράγεται από την AWD Trucks μέχρι το 1992. Με την αγορά της AWD από την Marshall Aerospace, το TJ συνέχιζε να παράγεται σε μικρά νούμερα μέχρι το 1998, όταν η Marshall Aerospace σταμάτησε να παράγει τα εναπομείναντα μοντέλα της Bedford κι της AWD.
Ιστορία
Το Bedford TJ εισήχθη το 1958, ως αναβαθμισμένη έκδοση του μοντέλου TD, το οποίο ήταν βασισμένο στο Αμερικάνικο Chevrolet Advance Design. Το TJ παραγόταν σε πολλές εκδόσεις, από μικρά αγροτικά (pickup) μέχρι κι αρκετά μεγάλα φορτηγά με ωφέλιμο βάρος περίπου 8 τόνων. Δυστυχώς, λόγω του απαρχαιωμένου στυλ του οχήματος κι λόγου το οτί τα "μουρωτά" (bonneted) φορτηγά έχαναν την δημοτικότητα τους σε αρκετά μέρη της Ευρώπης, δεν πούλησε αρκετά καλά στο Ηνωμένο Βασίλειο με εξαίρεση μερικών υπηρεσιών όπως της AA Limited κι των Post Office Telephones. Η Holland's Pies στο Λάνκασιρ χρησιμοποιούσε ένα συγκεκριμένο νούμερο από TJ βανάκια μέχρι και την δεκαετία του 1980.
Οι ελαφρότερες εκδόσεις του οχήματος χρησιμοποιούσαν την ίδια μηχανή με το επιβατικό Vauxhall Cresta, η οποία προσέφερε αρκετά καλή ποιότητα οδήγησης αν κι δεν μπορούσε να τα καταφέρει καλά όταν κουβαλούσε βάρη πάνω από 800-900 κιλά. Τα πιο βαριά μοντέλα χρησιμοποιούσαν την ίδια μηχανή με το παλιότερο Bedford TA. Το φορτηγό εξαγόταν σε αρκετές χώρες οπού τα φορτηγά Bedford ήταν γνωστά, όπως η Αυστραλία, ή Νέα Ζηλανδία, η Ινδία, η Μάλτα, η Αφρική, το Πακιστάν, το Μπαγκλαντές, την Κύπρο (οπου χρησιμοποιούταν ευρέως ως λεωφορείο), το Χονγκ Κονγκ, την Ολλανδία, τα Νησιά Φίτζι, την Φινλανδία, την Πορτογαλία, την Μαλαισία και σε μερικές ακόμα.
Μέσα στα χρόνια το φορτηγό επίσης αποσύρθηκε από την Αυστραλία κι την Νέα Ζηλανδία λόγω της απαρχαιωμένης κατασκευής του με αποτέλεσμα στα μέσα της δεκαετίας του 1980, να παραμένει διαθέσιμο μόνο στην Ινδία, στην Αφρική, στο Πακιστάν, στην Πορτογαλία, κι στην Μάλτα. Το 1986, το εργοστάσιο της Bedford στο Ντάνστεϊμπλ αγοράστηκε από τον επιχειρηματία David Brown ο οποίος συνέχιζε να παράγει το TJ για εξαγωγές κυρίως στο Πακιστάν, την Αργεντινή, τα Νησιά Φίτζι, την Μάλτα κι την Νότια Αφρική μέχρι το 1992, όταν η AWD πουλήθηκε στην Marshall Aerospace η οποία μετέφερε την παραγωγή των φορτηγών στο Κέιμπριτζ κι συνέχισε σε μικρά νούμερα.
Το 1998 η Marshall Aerospace παρήγαγε τα τελευταία 100 TJ φορτηγά τα οποία στάλθηκαν για εξαγωγή στην Κένυα. Από εκείνη την στιγμή το TJ ήταν στην παραγωγή για περίπου 40 χρόνια.
Πακιστάν
Το Bedford TJ ήταν αρκετά δημοφιλές στο Πακιστάν ως επαγγελματικό όχημα κι παραμένει ένα συχνό όχημα σε αρκετές περιοχές. Μέχρι κι σήμερα πάνω από 50% από όλα τα φορτηγά στο Πακιστάν είναι φορτηγά Bedford. Το φορτηγό στο Πακιστάν παραγόταν από την National Motors Limited, χρησιμοποιώντας και Βρετανικά αλλά μετά και Ινδικά κιτ συναρμολόγησης παραγωγής. Η National Motors μετά μετονομάστηκε σε Ghandhara Industries και ενσωματώθηκε στην Isuzu, αν και εξαρτήματα για το όχημα συνεχίζονται να παράγονται μέχρι και σήμερα, λόγω της δημοτικότητάς του.
Αυστραλία
Στην Αυστραλία το Bedford TJ εισαγόταν κι πουλίωταν από την Holden.
Μαλαισία
Το Bedford TJ επίσης εξαγόταν στην Μαλαισία μέχρι τα μέσα του 1970 όταν τα προϊόντα της Bedford άρχιζαν να χάνουν την δημοτικότητα τους εκεί πέρα κι η General Motors αποφάσισε να προωθήσει πιο πολύ τα μοντέλα της Isuzu εκεί πέρα.
Μάλτα
Το Bedford TJ επίσης εξαγόταν στην Μάλτα σε μεγάλα νούμερα όπως κι άλλα φορτηγά της Bedford μέχρι τις αρχές του 1990. Μέχρι κι σήμερα φορτηγά της Bedford χρησιμοποιούνται εκεί σε καθημερινή βάση.
Εξωτερικοί σύνδεσμοι
Κατηγορία:Φορτηγό Κατηγορία:Μοντέλα Bedford
Μακρυχώρι Καρδίτσας
Το Μακρυχώρι βρίσκεται κτισμένο στο βορειοανατολικό μέρος του νομού Καρδίτσας σε υψόμετρο 96 μέτρα και απέχει 14 χλμ. περίπου από την πρωτεύουσα του νομού. Σύμφωνα με το Πρόγραμμα Καλλικράτης αποτελεί την Τοπική Κοινότητα Μακρυχωρίου, που ανήκει στην Δημοτική Ενότητα Κάμπου του Δήμου Καρδίτσας. Κατά την Απογραφή του 2011 ο μόνιμος πληθυσμός του χωριού ανερχόταν σε 822 κατοίκους, οι οποίοι ασχολούνται με τη γεωργία και ειδικότερα με την καλλιέργεια βαμβακιού. Σημαντικά αξιοθέατα θεωρούνται το δίτοξο γεφυρι του Μακρυχωρίου στον Πάμισο ποταμό και η "μαγούλα" (χαμηλός γήλοφος) στα Ν -ΝΑ του χωριού με ευρήματα της Μέσης Νεολιθικής περιόδου. Στο χωριό εδρεύει το ποδοσφαιρικό σώματειο Απόλλων Μακρυχωρίου που αγωνίζεται στο πρωτάθλημα της Γ'εθνικής.
Ιστορικά στοιχεία
Διατηρεί το όνομά του από τον 11ο αιώνα και αναφέρεται ως οικισμός στην τουρκική απογραφή του 1454 - 1455 καθώς και στα μέσα του 17ου αιώνα. Στη σημερινή του θέση κτίστηκε το 1920. Πριν οι κατοικίες βρίσκονταν διάσπαρτες στην περιοχή Μπλιούρη, την οποία διασχίζει ο ποταμός Καλέντζης. Τη χειμερινή περίοδο τα νερά του ποταμού κατέκλυζαν την περιοχή και οι κάτοικοι για να αποφύγουν τις πλημμύρες αναγκαζόταν να κτίζουν τις οικίες τους σε διάφορα υψώματα, με αποτέλεσμα αυτές να βρίσκονται μακριά η μία από την άλλη και το χωριό να καταλαμβάνει μια μεγάλη, μακρόστενη έκταση από την οποία φαίνεται ότι πήρε την ονομασία του το χωριό. Το χωριό συστάθηκε ως αυτοτελής κοινότητα το 1912, έως τότε ανήκε στο Δήμο Τιτανίου. Το 1924 έγινε απαλλοτρίωση και μοιράστηκαν τα χωράφια στους κατοίκους με κλήρωση.
Παραπομπές
Κατηγορία:Χωριά του νομού Καρδίτσας Κατηγορία:Δήμος Καρδίτσας
Πιέρ Τεράιγ ντε Μπαγιάρ
Ο Πιέρ Τεράιγ, αυθέντης του Μπαγιάρ (γαλλικά: Pierre Terrail, seigneur de Bayard), γνωστός με το όνομα Ιππότης Μπαγιάρ ή Μπαγιάρ (1475 ή το 1476 - 1524), ήταν ευγενής Γάλλος από το Ντωφινέ που διακρίθηκε ως ιππότης κατά τη διάρκεια των Ιταλικών πολέμων (15ος και 16ος αιώνας).
Ο χαρακτήρας του συμβολίζει τις αξίες της γαλλικής ιπποσύνης στο τέλος του Μεσαίωνα. Ένα από τα ρητά του ήταν Accipit ut det που σημαίνει «Λάβετε για να δώσετε». Ήταν γνωστός ως «Ο ατρόμητος και άμεμπτος ιππότης».
Βιογραφία
αριστερά|μικρογραφία|274x274εσ|Ο Ιππότης Μπαγιάρ μικρογραφία|290x290px|[[Πιέρ Ρεβουάλ, Η ανάρρωση του Μπαγιάρ, (1817), Λούβρο]] μικρογραφία|320x320εσ|Ο Μπαγιάρ στη μάχη του Γκαριλιάνο (1503) Ο Πιέρ Τεράιγ ντε Μπαγιάρ γεννήθηκε το 1475 ή το 1476 σε οικογένεια ευγενών στο κάστρο του Μπαγιάρ, κοντά στη Γκρενόμπλ, τότε στην ιστορική επαρχία Ντωφινέ του βασιλείου της Γαλλίας.
Το 1486, σε ηλικία 11 χρονών μπήκε ως νεαρός ευγενής στην υπηρεσία του δούκα Καρόλου Α΄ της Σαβοΐας και στη συνέχεια του βασιλιά Καρόλου Η' της Γαλλίας. Ακολούθησε τον βασιλιά στην εκστρατεία του εναντίον της Νάπολης το 1494, πολέμησε στη μάχη του Φορνόβο και χρίστηκε ιππότης για τη γενναιότητά του.
Συμμετείχε στις ιταλικές εκστρατείες του Λουδοβίκου ΙΒ', συμμετείχε στην κατάληψη του δουκάτου του Μιλάνου, συνελήφθη, αλλά αμέσως απελευθερώθηκε ξανά από τον Λουντοβίκο Σφόρτσα, έλαβε μέρος στη μάχη της Νοβάρα και πολέμησε τους Ισπανούς στο βασίλειο της Νάπολης το 1503. Ο Μπαγιάρ διακρίθηκε για την υπεράσπιση της γέφυρας στο Γκαριλιάνο, μόνος εναντίον 200 ιππέων, γεγονός που του προσέδωσε τόση δόξα ώστε ο Πάπας Ιούλιος Β' προσπάθησε να τον προσελκύσει στον στρατό του, χωρίς επιτυχία.
Τραυματίστηκε άσχημα στη Μπρέσα (1512), ωστόσο έσπευσε στη μάχη της Ραβένας τον ίδιο χρόνο.
Το 1513 συνελήφθη από τους Άγγλους στην Πικαρδία, αλλά απελευθερώθηκε χωρίς λύτρα από τον αυτοκράτορα Μαξιμιλιανό και τον βασιλιά Ερρίκο Η'.
Σαν Αντόνιο Σπερς
Οι Σαν Αντόνιο Σπερς (αγγλικά: San Antonio Spurs) είναι αμερικανική επαγγελματική ομάδα καλαθοσφαίρισης με έδρα το Σαν Αντόνιο στην πολιτεία του Τέξας. Συμμετέχουν στην Δυτική Περιφέρεια του NBA, στην κατηγορία Southwest. Αγωνίζονται στο γήπεδο AT&T Center, χωρητικότητας 18.581 ατόμων.
Η ομάδα ιδρύθηκε ως Ντάλας Τσάπαραλς (Dallas Chaparrals) το 1967 στο Ντάλας του Τέξας και αγωνιζόταν στο American Basketball Association (ABA). Το 1973 λόγω οικονομικών προβλημάτων άλλαξε ιδιοκτησία και μετακόμισε στο Σαν Αντόνιο οπού μετονομάστηκε σε Σαν Αντόνιο Σπερς. Οι Σπερς είναι μία από τις τέσσερις πρώην ομάδες της Αμερικανικής Ομοσπονδίας Καλαθοσφαίρισης (ABA) που παραμένουν άθικτες μετά τη συγχώνευση του (ΑΒΑ) και του ΝΒΑ το 1976 και είναι η μόνη πρώην ομάδα του (ABA) που έχει κερδίσει πρωτάθλημα ΝΒΑ. Οι Σπερς έχουν κερδίσει πέντε πρωταθλήματα ΝΒΑ (1999, 2003, 2005, 2007, 2014) σε έξι εμφανίσεις σε τελικούς και τους ξεπερνούν μόνο οι Μπόστον Σέλτικς με 17, οι Λος Άντζελες Λέικερς με 17, οι Γκόλντεν Στέιτ Ουόριορς με 7 και οι Σικάγο Μπουλς με έξι κατακτήσεις. Είναι στην πρώτη θέση με τα υψηλότερα ποσοστά νικών στην ιστορία του NBA και έχουν λείψει μόνο τέσσερις φορές από τα πλέι-οφ.
Σε 38 σεζόν του NBA από το 1976-1977, οι Σπερς έχουν κερδίσει 20 τίτλους κατηγορίας. Έχουν αγωνιστεί σε 23 πλέι-οφ από τα τελευταία 24, και δεν έχουν χάσει ούτε ένα πλέι-οφ από το 1997 όταν και πρωτοήρθε στη ομάδα ο Τιμ Ντάνκαν. Ο Ντάνκαν οδήγησε την ομάδα στην κατάκτηση 5 τίτλων ΝΒΑ και ήταν 3 φορές MVP των τελικών (στους τελικούς του 1999, 2003 και 2005) και δυο φορές MVP της χρονιάς (2002–2003). Επίσης σημαντικοί παίχτες που βοήθησαν στην κατάκτηση των τεσσάρων τελευταίων πρωταθλημάτων ΝΒΑ ήταν ο Τόνι Πάρκερ (MVP των τελικών του 2007) και ο Μανού Τζινόμπιλι.
Ονομασίες
Ακολουθούν οι ονομασίες της ομάδας μέσα στο χρόνο:
Λογότυπα
Το λογότυπο της ομάδας έχει εξελιχθεί με το πέρασμα του χρόνου.
Γήπεδα
thumb|238px|Το SBC Center τον Απρίλιο του 2005
Πιέρ Τεράιγ ντε Μπαγιάρ
Βιογραφία
Το 1521 ο Μπαγιάρ με 1.000 άνδρες υπερασπίστηκε την πολιορκημένη Μεζιέρ εναντίον στρατού 35.000 ανδρών του Καρόλου Ε' και μετά από έξι εβδομάδες τους ανάγκασε να λύσουν την πολιορκία. Για το κατόρθωμά του, ο Φραγκίσκος Α' του παραχώρησε ένα σώμα 100 ανδρών, μια τιμή η οποία απονέμονταν μόνο σε πρίγκιπες βασιλικού οίκου.
Θάνατος στη διέλευση της Σέζια
Όταν το 1524 ο Γκιγιώμ ντε Μπονιβέ, που στάλθηκε στην Ιταλία από τον Φραγκίσκο Α' για να ανακτήσει το δουκάτο του Μιλάνου, τραυματίστηκε στην υποχώρηση, ανέθεσε στον Μπαγιάρ τη διοίκηση του στρατού. Ο Μπαγιάρ προάσπιζε ως οπισθοφυλακή τη διέλευση της Σέζια στο Πεδεμόντιο, όταν πυροβολήθηκε από βλήμα αρκεβούζιου, που έσπασε τη σπονδυλική του στήλη. Όταν ο πρώην κοντόσταυλος της Γαλλίας και μετά τη φυγή του από τη Γαλλία διοικητής των στρατευμάτων του Καρόλου Ε' Κάρολος Γ΄ ντε Μπουρμπόν, ήρθε να τον επισκεφθεί τραυματισμένο και λυπήθηκε γι' αυτόν, ο Μπαγιάρ του είπε: «Δεν πρέπει να λυπάσαι εμένα, αλλά τον εαυτό σου, που σήκωσες όπλα ενάντια στον βασιλιά και την πατρίδα»
Πέθανε λίγο αργότερα, στις 30 Απριλίου 1524 σε ηλικία περίπου 48 ετών.
Ο ατρόμητος και άμεμπτος ιππότης
Ένας από τους συντρόφους του στον πόλεμο, ο Ζακ ντε Μάιγ, αφηγήθηκε τη ζωή του στην Πολύ χαρούμενη και πολύ ευχάριστη ιστορία του ευγενικού κυρίου του Μπαγιάρ, του καλού ατρόμητου και άμεμπτου ιππότη. Μία ακόμη βιογραφία του Ο Πιστός Υπηρέτης (Le Loyal Serviteur), που γράφτηκε ένα χρόνο μετά το θάνατό του από τον πρώην προσωπικό του γιατρό και γραμματέα, συνέβαλε στη μεγαλύτερη εξάπλωση της φήμης του.
Ο Θερβάντες έδωσε αργότερα στον ήρωά του Δον Κιχώτη το όνομα Ο ατρόμητος και άμεμπτος ιππότης.
Παραπομπές
Κατηγορία:Γάλλοι ευγενείς Κατηγορία:Ιταλικοί Πόλεμοι
Σαλαμίνα Δρομολαξιάς
Η Σαλαμίνα Δρομολαξιάς ήταν αθλητικός σύλλογος με έδρα τη Δρομολαξιά της επαρχίας Λάρνακας. Η ποδοσφαιρική ομάδα του συλλόγου έχει δύο συμμετοχές στη Δ΄ κατηγορία ποδοσφαίρου της Κύπρου.
Ιστορία
Η Σαλαμίνα Δρομολαξιάς ιδρύθηκε το 1979 από πρόσφυγες που εγκαταστάθηκαν στην Δρομολαξιά μετά την τουρκική εισβολή του 1974 και αρχικά συμμετείχε στις διοργανώσεις της Ποδοσφαιρικής Ομοσπονδίας Ελεύθερης Περιοχής Αμμοχώστου (ΠΟΕΠΑ). Εντάχθηκε στην Κυπριακή Ομοσπονδία Ποδοσφαίρου το 1991 μέσω του πρωταθλήματος ένταξης ως ομάδα Δ΄ κατηγορίας. Στην πρώτη συμμετοχή της, την περίοδο 1991-92, τερμάτισε στη 13η θέση του ομίλου Λάρνακας-Αμμοχώστου και υποβιβάστηκε στα αγροτικά (τοπικά πρωταθλήματα).
1Η Δ΄ κατηγορία ήταν χωρισμένη σε τρεις ομίλους. Η Σαλαμίνα συμμετείχε στον όμιλο Λάρνακας-Αμμοχώστου.
Νότα
μικρογραφία|Νότα Στη μουσική, η νότα (ή φθογγόσημο ή και φθόγγος), και ιδιαίτερα στο δυτικό κομμάτι της εν λόγω τέχνης, είναι μια θεμελιώδης έννοια με διπλή σημασιολογία:
Ονόματα
Σύμφωνα με τη δυτική μουσική θεωρία, οι μουσικοί φθόγγοι (νότες) έχουν επτά ονόματα: Ντο, Ρε, Μι, Φα, Σολ, Λα και Σι, ενώ οι αντίστοιχες αγγλικές ονομασίες είναι: C, D, E, F, G, A και B.
Στην αντίστοιχη εικόνα με το διπλό πεντάγραμμο, στο πάνω πεντάγραμμο βρίσκεται το κλειδί του Σολ και στη γραμμή όπου ξεκινά το κλειδί, τοποθετείται η νότα Σολ, η οποία είναι η G4. Αντίστοιχα στο κάτω πεντάγραμμο το κλειδί του Φα ξεκινά από τη γραμμή που τοποθετείται η νότα Φα. Η νότα C4 που είναι η νότα Ντο4 είναι το «μεσαίο Ντο» που δημιουργεί συνέχεια στις οκτάβες των δύο πενταγράμμων. Η ένδειξη με τον αριθμό 4 δείχνει την οκτάβα που αντιστοιχεί στην 4η οκτάβα του πιάνου, και τοποθετείται συνήθως σε νότες εκτός πενταγράμμου, ώστε να γνωρίζουμε το ακριβές ύψος της νότας.
Εξωτερικοί σύνδεσμοι
Κατηγορία:Μουσική θεωρία Κατηγορία:Μουσική σημειογραφία
Φερντινάν Φος
Ο Φερντινάν Φος (γαλλικά: Ferdinand Foch, 2 Οκτωβρίου 1851 - 20 Μαρτίου 1929), γνωστότερος στην ελληνική βιβλιογραφία ως Φερδινάνδος Φος, Επίτιμος Μεγαλόσταυρος Ιππότης του Τάγματος του Λουτρού, Επίτιμο Μέλος του Τάγματος της Αξίας, Επίτιμο Μέλος του Τάγματος Επιφανούς Στρατιωτικής Υπηρεσίας, ήταν Γάλλος στρατάρχης του Πρώτου Παγκοσμίου Πολέμου. Έγινε στρατάρχης τριών ευρωπαϊκών κρατών: της πατρίδας του Γαλλίας, της Μεγάλης Βρετανίας και της Πολωνίας.
Σταδιοδρομία
Ο Φος γεννήθηκε στην Ταρμπ (Tarbes) και φοίτησε σε σχολεία της Ταρμπ και του Σαιντ-Ετιέν. Στις αρχές του Γαλλοπρωσικού Πόλεμου το 1870 υπηρέτησε στο 4ο Σύνταγμα Ιππικού. Αργότερα σπούδασε στο Πολυτεχνείο (École Polytechnique) από όπου αποφοίτησε το 1873 λαμβάνοντας παράλληλα τον βαθμό του ανθυπολοχαγού του Πυροβολικού. Υπηρέτησε ως ανθυπολοχαγός στο 2ο Σύνταγμα Πυροβολικού και έκανε αίτηση για την εισαγωγή του στην Ανώτατη Σχολή Πολέμου της Γαλλίας. Αν και ξεκίνησε ως φοιτητής, διορίστηκε σύντομα καθηγητής πολεμικής στρατηγικής στην ίδια σχολή, και μάλιστα το 1908 έγινε διοικητής της σχολής. Είχε άριστες επιδόσεις στον τομέα της στρατιωτικής ιστορίας και της στρατιωτικής τακτικής. Το 1907 πήρε τον βαθμό του ταξίαρχου. Το 1911 έγινε διοικητής μεραρχίας, και τελικά, το 1913, διοικητής του 20ού Σώματος στο Νανσύ. Υπήρξε ηγετική προσωπικότητα κατά τον Α΄ Παγκόσμιο Πόλεμο.
Κατά τη διάρκεια του Πρώτου Παγκοσμίου Πολέμου πήρε μέρος στις μάχες της Λωρραίνης ως διοικητής των δυνάμεων. Στην πρώτη Μάχη του Μάρνη ήταν διοικητής της 9ης Στρατιάς και στη διάρκεια του «αγώνα δρόμου προς τη θάλασσα» ήταν συντονιστής των συμμαχικών δυνάμεων. Λόγω των αιματηρών απωλειών στις μάχες του Αρτουά (1915) και του Σομμ (1916) έχασε την επιρροή του. Αποκαταστάθηκε όμως το 1917 και τοποθετήθηκε μαζί με τον στρατηγό Πεταίν στη θέση του αρχηγού του Γενικού Επιτελείου.
Το 1918, όταν οι Γερμανοί ξεκίνησαν την Εαρινή Επίθεση, ο Φος προάχθηκε στον βαθμό του στρατάρχη γενικού διοικητή για ολόκληρο το Δυτικό Μέτωπο. Το απόγειο της σταδιοδρομίας του ήρθε τον Νοέμβριο, όταν παρέλαβε προσωπικά το αίτημα της Γερμανίας για υπογραφή ανακωχής. Ο Φος συνέταξε το έγγραφο της ανακωχής που υποχρεώθηκε να δεχτεί η νεαρή Γερμανική Δημοκρατία, και ήταν μεταξύ αυτών που συνυπέγραψαν την ανακωχή στο δάσος της Κομπιένης το πρωινό της 11ης Νοεμβρίου 1918. Ο Φος βγήκε σε αποστρατεία το 1921 και παρέμεινε ως στρατιωτικός σύμβουλος της γαλλικής κυβέρνησης.
Μαυσωλείο
Ο στρατάρχης Φος ενταφιάστηκε σε έναν από τους τιμητικούς τάφους στον ναό του Αγίου Λουδοβίκου (Saint Louis) που βρίσκεται στο σύμπλεγμα κτηρίων Les Invalides (Κτήριο των Απομάχων). Οι τάφοι αυτοί είναι διατεταγμένοι πάνω στην περιφέρεια ενός νοητού κύκλου που έχει για κέντρο τον τάφο του Ναπολέοντα Α΄.
Ανήλιο Ιωαννίνων
Το Ανήλιο είναι ένα ορεινό, βλαχόφωνο χωριό του νομού Ιωαννίνων. Είναι χτισμένο σε υψόμετρο 1.050 μέτρα, στις πλαγιές της βόρειας Πίνδου, απέναντι από το Μέτσοβο και στη σκιά της βουνοκορφής "Φατζέτου" της Πίνδου.
Ετυμολογία
Η ονομασία προκύπτει από το συνθετικό "α(ν)-ήλιος" που σημαίνει χωρίς ήλιο, ανήλιαγος. Η βλάχικη ονομασία του είναι "(ν) Κιάρε" το οποίο σημαίνει το ανήλιαγο μέρος. Το χωριό έχει νοτιοδυτικό προσανατολισμό (με θέα στο Μέτσοβο και την οροσειρά του Λάκμου ή Περιστέρι), πράγμα που το καθιστά σκιερό κατά τις πρώτες πρωινές ώρες και φωτεινό κατά τις μεσημεριανές και απογευματινές ώρες.
Ιστορία
Για πρώτη φορά, ιστορικά, συναντάμε το Ανήλιο το 1674 σε επίσημο έγγραφο της τουρκικής δημόσιας διοίκησης όπου αποτέλεσε τον έναν από τους δύο μαχαλάδες του Μετσόβου. Κατά τη διάρκεια της Οθωμανικής Αυτοκρατορίας απολάμβανε προνόμια και είχε σχετική αυτονομία και τοπική αυτοδιοίκηση. Φυσικά είναι σίγουρο το Ανήλιο ότι προϋπήρχε, αφού ιστορικά έχει καταγραφεί η παρουσία των Βλάχων στην περιοχή πολύ νωρίτερα. Η ιστορία αναδεικνυόταν στον μεγάλο πρωταγωνιστή της παραχώρησης των Σουλτανικών προνομίων (1659 - 1795). Το 1854 το χωριό καταστράφηκε μετά από την αποτυχημένη προσπάθεια για απελευθέρωση από το επαναστατικό κίνημα του Θοδωράκη Γρίβα στην Ήπειρο. Το Ανήλιο απελευθερώθηκε από τους Τούρκους στις 31 Οκτωβρίου 1912. Κατά τον Πουκεβίλ, κατοικήθηκε από βλαχόφωνο κτηνοτροφικό πληθυσμό τον 10ο αιώνα, όταν και αναφέρονται για πρώτη φορά οι λατινόφωνοι κάτοικοι (από εποχής της έλευσης των Ρωμαίων στην Ελλάδα, το 167 π.Χ.), με την ονομασία Βλάχοι). Μέχρι το 1924 μαζί με το Μέτσοβο και έκτοτε αποτέλεσε ξεχωριστή Κοινότητα έως το 1998 οπότε συνενώθηκε σε Δήμο με το Μέτσοβο, το Ανθοχώρι και το Βοτονόσι (σχέδιο Καποδίστριας) και το 2010 (πρόγραμμα Καλλικράτης) που προστέθηκε και ο Δήμος Εγνατίας (Χρυσοβίτσα, Μικρό και Μεγάλο Περιστέρι, Μικρή και Μεγάλη Γότιστα, Σίτσαινα, Πέτρα), καθώς και η Μηλιά.
Κατά τη διάρκεια της Κατοχής, εννέα κάτοικοι του Ανηλίου εκτελέστηκαν από τις δυνάμεις Κατοχής.
Εκπαίδευση και πολιτισμός
Σήμερα, το Ανήλιο, είναι ζωντανό χωριό με υποδομές εστίασης και κέντρα διασκέδασης, ξενοδοχείο, ενοικιαζόμενα δωμάτια, σούπερ μάρκετ, φαρμακείο, βενζινάδικο, νηπιαγωγείο, δημοτικό σχολείο, πολιτιστικό σύλλογο (πρόσφατα ιδρύθηκε και ο Μορφωτικός - Ορειβατικός Σύλλογος), Αθλητικό Σωματείο (ΑΟ Ρόνα). Στο χωριό λειτουργεί νηπιαγωγείο και δημοτικό σχολείο ενώ για τις ανάγκες της δευτεροβάθμιας εκπαίδευσης τα παιδιά πάνε στο Μέτσοβο. Ακόμη το πανηγύρι του χωριού διεξάγεται κάθε χρόνο στις 24-26 Ιουλίου για τον εορτασμό της Αγίας Παρασκευής η οποία είναι και η κεντρική εκκλησία του οικισμού. Αυτό καθιερώθηκε το έτος 1983.
Παραγωγή και απασχόληση
Το Ανήλιο, με τις μικρομεσαίες επιχειρήσεις του (ξυλοβιοτεχνίες), είναι το πρώτο σε παραγωγή μελισσοκομικών κυψελών στην Ελλάδα και από τα πρώτα σε παραγωγή βαρελιών. Υπάρχει αξιόλογη κτηνοτροφία στα απέραντα βοσκοτόπια (αιγοπρόβατα, βοοειδή) και παράγονται ακόμη, τυροκομικά προϊόντα, μέλι, καρύδια, τσάι, ρίγανη κ.λπ.
Τοποθεσία και πρόσβαση
Απέχει από το Μέτσοβο 4,5 χλμ, ενώ με την κατασκευή της Εγνατίας που διέρχεται μέσα από τα σπλάχνα του, με σήραγγα 2,2 χλμ, απέχει 40' από τα Γιάννενα, μία (1,5) ώρα από την Ηγουμενίτσα, 30' από τα Γρεβενά, 2 ώρες από την Θεσσαλονίκη ενώ επικοινωνεί με τα χωριά του Ασπροποτάμου (Χαλίκι, Ανθούσα, Καλλιρρόη, Γαρδίκι, Αγία Παρασκευή (Τζούρτζια), Πολυθέα, Κρανιά κ.ά). μικρογραφία|Χιονοδρομικό κέντρο
Τουριστικές δομές
Το χιονοδρομικό κέντρο του Ανήλιου απέχει μόλις 7 χλμ. από το χωριό. Η λειτουργία του χιονοδρομικού άρχισε τον Δεκέμβριο του 2012 και είναι το νεότερο της Ελλάδας. Βρίσκεται στη θέση «Γκιουζέλ Τεπέ» (ονομασία που υπάρχει απο τήν περίοδο τής τουρκοκρατίας και στα ελληνικά σημαίνει: Όμορφη Ράχη). Το χιονοδρομικό κέντρο βρίσκεται σε υψόμετρο 1.790μ.
Δημογραφικά στοιχεία
Πορεία του πληθυσμού:
Προστατευόμενη τοποθεσία
Το Ανήλιο, που βρίσκεται εντός της ευρύτερης περιοχής του Μετσόβου, είναι προστατευόμενος βιότοπος του Natura 2000, με κωδικό GR2130006.
Εξωτερικοί σύνδεσμοι
Κατηγορία:Χωριά του νομού Ιωαννίνων Κατηγορία:Δήμος Μετσόβου
Windows Mobile
Η Microsoft, εκτός από το λειτουργικό σύστημα Windows για τους ηλεκτρονικούς υπολογιστές τύπου PC, έχει δημιουργήσει έκδοση των Windows για τα κινητά τηλέφωνα. Η έκδοση είναι παρόμοια με αυτή για PC με δικές της εκδόσεις προγραμμάτων όπως το Microsoft Office, το Media Player, ο Internet Explorer, κλπ. Τα κινητά τηλέφωνα που υποστηρίζουν τα Windows Mobile μπορεί κανείς να τα δει στην ιστοσελίδα αυτή. Οι νέες εκδόσεις ονομάζονται Windows Phone.
Η προέλευσή του χρονολογείται από τα Windows CE το 1996, αν και τα ίδια τα Windows Mobile εμφανίστηκαν για πρώτη φορά το 2000 ως Pocket PC 2000 που λειτουργούσε σε Pocket PC PDA. Μετονομάστηκε σε "Windows Mobile" το 2003, οπότε κυκλοφόρησε σε διάφορες εκδόσεις (παρόμοιες με τις εκδόσεις των Windows για επιτραπέζιους υπολογιστές) και απευθυνόταν σε επαγγελματίες και επιχειρηματικούς καταναλωτές. Όταν κυκλοφόρησε αρχικά στα μέσα της δεκαετίας του 2000, επρόκειτο να είναι το φορητό ισοδύναμο αυτού που ήταν το επιτραπέζιο λειτουργικό σύστημα των Windows: μια σημαντική δύναμη στις τότε αναδυόμενες περιοχές κινητής/φορητής.
Μετά την άνοδο των νεότερων λειτουργικών συστημάτων smartphone (iOS και Android), τα Windows Mobile δεν ισοδυναμούσαν ποτέ με την επιτυχία και εξαφανίστηκαν γρήγορα τα επόμενα χρόνια. Μέχρι τον Φεβρουάριο του 2010, η Microsoft ανακοίνωσε το Windows Phone να αντικαταστήσει τα Windows Mobile με μια πιο σύγχρονη αντίληψη για τον κλάδο. Ως αποτέλεσμα, τα Windows Mobile έχουν καταργηθεί. Το Windows Phone δεν είναι συμβατό με συσκευές και λογισμικό Windows Mobile. Η τελευταία έκδοση των Windows Mobile, που κυκλοφόρησε μετά την ανακοίνωση των Windows Phone, ήταν η 6.5.5. Μετά από αυτό, η Microsoft σταμάτησε την ανάπτυξη στα Windows Mobile για να επικεντρωθεί στο Windows Phone.
Χαρακτηριστικά
Οι περισσότερες εκδόσεις των Windows Mobile διαθέτουν ένα τυπικό σύνολο λειτουργιών, όπως πολλαπλές εργασίες και δυνατότητα πλοήγησης σε σύστημα αρχείων παρόμοιο με αυτό των Windows 9x και Windows NT, συμπεριλαμβανομένης της υποστήριξης για πολλούς από τους ίδιους τύπους αρχείων. Παρόμοια με το αντίστοιχο του επιτραπέζιου υπολογιστή, συνοδεύεται από ένα σύνολο εφαρμογών που εκτελούν βασικές εργασίες. Ο Internet Explorer Mobile είναι το προεπιλεγμένο πρόγραμμα περιήγησης ιστού και το Windows Media Player είναι το προεπιλεγμένο πρόγραμμα αναπαραγωγής πολυμέσων που χρησιμοποιείται για την aαναπαραγωγή ψηφιακών πολυμέσων. Η έκδοση για φορητές συσκευές του Microsoft Office είναι η προεπιλεγμένη σουίτα γραφείου.
Η κοινή χρήση σύνδεσης στο Internet, που υποστηρίζεται σε συμβατές συσκευές, επιτρέπει στο τηλέφωνο να μοιράζεται τη σύνδεσή του στο Διαδίκτυο με υπολογιστές μέσω USB και Bluetooth. Τα Windows Mobile υποστηρίζουν εικονική ιδιωτική δικτύωση μέσω πρωτοκόλλου PPTP. Οι περισσότερες συσκευές με συνδεσιμότητα κινητής τηλεφωνίας διαθέτουν επίσης επίπεδο διεπαφής ραδιοφώνου. Το επίπεδο διασύνδεσης ραδιοφώνου παρέχει τη διεπαφή συστήματος μεταξύ του επιπέδου Cell Core στο λειτουργικό σύστημα Windows Mobile και της στοίβας πρωτοκόλλου ραδιοφώνου που χρησιμοποιείται από το υλικό ασύρματου μόντεμ. Αυτό επιτρέπει στους OEM να ενσωματώνουν μια ποικιλία μόντεμ στον εξοπλισμό τους.
Η διεπαφή χρήστη άλλαξε δραματικά μεταξύ των εκδόσεων, διατηρώντας μόνο παρόμοια λειτουργικότητα. Η οθόνη Σήμερα, η οποία αργότερα ονομάστηκε Αρχική οθόνη, εμφανίζει την τρέχουσα ημερομηνία, πληροφορίες κατόχου, επερχόμενα ραντεβού, μηνύματα ηλεκτρονικού ταχυδρομείου και εργασίες. Η γραμμή εργασιών εμφανίζει την τρέχουσα ώρα καθώς και το επίπεδο έντασης. Οι συσκευές με κυψελοειδές ραδιόφωνο δείχνουν επίσης την ισχύ του σήματος στην εν λόγω γραμμή εργασιών.
Δείτε επίσης
Mobile
Όρκος Υπεροχής (Ηνωμένο Βασίλειο)
εναλλ.=Λιθογραφία του Ντάνιελ Ο'Κόνελλ που αρνείται να πάρει τον Όρκο της Υπεροχής. Λεζάντα: "Ένα μέρος αυτού του όρκου ξέρω ότι είναι ψεύτικο και ένα άλλο πιστεύω ότι είναι αναληθές. Βουλή των Κοινοτήτων, 20 Μαΐου 1829."|μικρογραφία|Λιθογραφία του Ντάνιελ Ο'Κόνελλ που αρνείται να πάρει τον Όρκο της Υπεροχής. Λεζάντα: "Ένα μέρος αυτού του όρκου ξέρω ότι είναι ψεύτικο και ένα άλλο πιστεύω ότι είναι αναληθές. Βουλή των Κοινοτήτων, 20 Μαΐου 1829." Ο Όρκος Υπεροχής απαιτούσε από κάθε άτομο που θα αναλάμβανε δημόσια ή εκκλησιαστικά γραφεία στην Αγγλία να ορκιστεί υποταγή στον μονάρχη και να τον δεχθεί ως Υπέρτατο Κυβερνήτη της Εκκλησίας της Αγγλίας. Το να μην ορκιστεί κάποιος αντιμετωπιζόταν ως προδοσία. Ο Όρκος της Υπεροχής επιβλήθηκε αρχικά από τον βασιλιά Ερρίκο Η΄ της Αγγλίας μέσω του Νόμου Υπεροχής του 1534, αλλά καταργήθηκε από την μεγαλύτερη κόρη του, τη βασίλισσα Μαρία Α΄ της Αγγλίας, και αποκαταστάθηκε υπό την άλλη κόρη του Ερρίκου και αδελφή της Μαρίας, Βασίλισσα Ελισάβετ Α΄ της Αγγλίας, σύμφωνα με τον Νόμο Υπεροχής του 1558. Ο Όρκος αργότερα επεκτάθηκε για να συμπεριλάβει μέλη του Κοινοβουλίου και άτομα που σπούδαζαν σε πανεπιστήμια. Οι Καθολικοί επιτράπηκαν για πρώτη φορά να γίνουν μέλη του κοινοβουλίου το 1829, και η απαίτηση να ορκιστούν οι φοιτητές του Πανεπιστημίου της Οξφόρδης καταργήθηκε με τον Νόμο 1854 του Πανεπιστημίου της Οξφόρδης.
Κείμενο του όρκου όπως δημοσιεύθηκε το 1535
I (state your name) do utterly testifie and declare in my Conscience, that the Kings Highnesse is the onely Supreame Governour of this Realme, and all other his Highnesse Dominions and Countries, as well in all Spirituall or Ecclesiasticall things or causes, as Temporall: And that no forraine Prince, Person, Prelate, State or Potentate, hath or ought to have any Jurisdiction, Power, Superiorities, Preeminence or Authority Ecclesiasticall or Spirituall within this Realme. And therefore, I do utterly renounce and forsake all Jurisdictions, Powers, Superiorities, or Authorities; and do promise that from henchforth I shall beare faith and true Allegiance to the Kings Highnesse, his Heires and lawfull Successors: and to my power shall assist and defend all Jurisdictions, Privileges, Preheminences and Authorities granted or belonging to the Kings Highnesse, his Heires and Successors or united and annexed to the Imperial Crowne of the Realme: so helpe me God: and by the Contents of this Booke.
Μετάφραση: Εγώ ο (δηλώστε το όνομά σας) μαρτυρώ απόλυτα και δηλώνω με τη συνείδησή μου ότι ο Μεγαλειότατος Βασιλιάς είναι ο μόνος Υπέρτατος Κυβερνήτης αυτού του βασιλείου και όλων των άλλοων επικρατιών και χωρών, καθώς και σε όλα τα πνευματικά ή εκκλησιαστικά πράγματα ή σκοπούς. Και ότι κανένας ξένος πρίγκιπας, πρόσωπο, κράτος, ή δύναμη, δεν έχει ή θα έπρεπε να έχει δικαιοδοσία, δύναμη, ανωτερότητα, υπεροχή ή εξουσία σε πνευματικά ή εκκλησιαστικά πράγματα σε αυτή τη χώρα. Και, επομένως, αποκηρύσσω εντελώς και εγκαταλείπω όλες τις δικαιοδοσίες, τις εξουσίες, τις ανωτερότητες ή τις αρχές και υπόσχομαι ότι από την αρχή θα είμαι πιστός και αληθινός σύμμαχος του Μεγαλειοτάτου βασιλιά, των κληρονόμων και των νόμιμων διαδόχων του. Και με όλη μου την δύναμη θα βοηθήσω και θα υπερασπιστώ όλες τις δικαιοδοσίες, τα προνόμια και τις εξουσίες που παραχωρήθηκαν ή ανήκουν στον Μεγαλειότατο, τους κληρονόμους του και τους διαδόχους του ή που είναι ενωμένοι και προσαρτημένοι στο αυτοκρατορικό στέμμα της χώρας: έτσι, βοήθησέ με Θεέ: και από τα περιεχόμενα αυτού του Βιβλίου.